友谊桥站

友谊桥站，规划建设个辰光叫环城东路站，是南通轨道交通1号线个地下三层岛式车站，勒垃中华人民共和国江苏省南通市崇川区人民中路环城东路路口下头，附近是南通友谊桥，2022年11月10号开通个。车站东面预留有线路拆分个岔线井工程，远期规划里向，1号线会得勒垃迭站东面拆分，沿咾人民路继续向东延伸。

友谊桥站总共有得5隻出口，5号口边丄还有得地下通道连勒人民中路地下商业街

友谊桥站还是1号线设置文化艺术墙个站点。此里个艺术墙主题是“张謇文化”。设计方案是张謇先生勒垃南通创建个23隻“第一”，通过江海浪花个造型元素进行贯穿，融合雕像画面层次变化，突出“张謇”文化时代特征。工艺采用个是紫铜锻打、浮雕、透雕。

 参考资料 

分类:崇川区地铁车站